सैमुअल पी॰ हंटिंगटन
सैमुअल फिलिप्स हंटिंगटन (अप्रैल 18, 1927 - 24 दिसंबर, 2008) एक अमेरिकी राजनीतिक वैज्ञानिक, सलाहकार और अकादमिक थे। उन्होंने हार्वर्ड विश्वविद्यालय में पचास साल से ज़्यादा बिताए, जहां वे हार्वर्ड के सेंटर फॉर इंटरनेशनल अफेयर्स के निदेशक और प्रोफ़ेसर थे। जिमी कार्टर की अध्यक्षता के दौरान, हंटिंगटन नेशनल सिक्योरिटी काउंसिल के लिए सुरक्षा योजना के व्हाइट हाउस समन्वयक थे। दक्षिण अफ्रीका में 1980 के रंगभेद युग के दौरान, उन्होंने पीडब्लू बोथा की सुरक्षा सेवाओं के सलाहकार के रूप में कार्य किया। उनकी विवादास्पद पुस्तक "हू आर वी? द चैलेंजेस टू अमेरिकाज नेशनल आइडेंटिटी " (कौन हैं हम? अमेरिका की राष्ट्रीय सुरक्षा के लिए चुनौतियाँ) (2004) ने अमेरिका से आह्वान किया कि वह "लातिनो और इस्लामी प्रवासियों के खतरों" से अपने आप को बचाने के लिए "प्रोटेस्टेंट धर्मों" को अपनाए और इन प्रवासियों को अंग्रेज़ी भाषा अपनाने के लिए बाध्य करे। उन्हें डर था कि ऐसा न करने पर अमेरिका भविष्य में दो अलग गुटों में बँट सकता है। " क्लैश ऑफ सिविलाइजेशन्स " (सभ्यताओं का संघर्ष) उनका सबसे प्रसिद्ध सिद्धांत है, जो उन्होंने 1993 में दिया था। यह शीत युद्ध की समाप्ति के बाद बानी नई विश्व व्यवस्था के संदर्भ में था। इसमें उन्होंने तर्क दिया कि भविष्य के युद्ध देशों के बीच नहीं, बल्कि संस्कृतियों के बीच लड़े जाएंगे, और यह कि इस्लामी चरमपंथ विश्व शांति के लिए सबसे बड़ा खतरा बन जाएगा। हंटिंगटन को नागरिक-सैन्य संबंधों, राजनीतिक विकास और तुलनात्मक प्रशासन पर अमेरिकी विचारों को आकार देने में मदद करने का श्रेय दिया जाता है- यहां तक कि वर्तमान ट्रम्प प्रशासन में भी। अमेरिकी विदेश नीति पर उनके प्रभाव की तुलना ब्रिटिश विदेश नीति पर जोज़फ अर्नाल्ड ट्वानबी के प्रभाव से की जाती है।